اینگیلتره گؤزلی آلیشا کویی، موغلادا تورک توریزمینی تانیتیم فیلملری چکیمینه قاتیلدی.
اینگیلیسلرین تورکییه‌ده ان چوخ گزدیگی یئرلرین باشین‌دا اولان موغلایا گلن ۲۰۱۸ اینگیلتره گؤز‌لی آلیشا کویی، بؤلگه‌نین گؤزل‌لیکلرینین تانیتیمی اوچون کامئرا قارشیسینا گئچدی.
آلیشا کویی، تورکییه‌ده‌کی ایلک گونون‌ده دالیان کانالی، قایا مزارلاری و سلطانیه ایستی سولارینی گزه‌رک بورالارین تانیتیمینی ائتدی. اینگیلیس گؤزل دالیاندا گؤی یئنگج  یئدی، نار سویو ایچدی. اینگیلتره‌ده‌کی بیر پروژه‌نین دعوتلی‌سی اولاراق تورکییه‌یه گلدیگینی ایفاده ائد‌ن کویی،
"تورکییه‌یه سئوینجله گلدیم. بو پروژه منه هیجان وئردی" دئدی.
موغلانین ایتگیلتره‌ده چوخ بیلیندیگینی، بؤلگه‌نین ائشسیز گؤزل‌لیکلرینه صاحب اولدوغونو وورغولایان کویی، داها اؤنجه هئچ گلمه‌ینلری بورایا دعوت ائتدی.
تورکییه‌نین اینگیلتره‌ده‌کی ایماژینین چوخ یاخشی اولدوغونو دئین کویی، اینگیلیسلرین تورکییه‌نی چوخ سئودیگینی دیله گتیردی.
آلیشا کویی، فتحیه‌ده یاماجدان چترله اوچاجاق، گمی تورونا چیخاجاق و دالیان کانالی و قایا مزارلاری گزه‌جک.
کویی ایله آیریجا قایاکؤی آچیق هاوا موزه‌سینده، مارماریس، سلیمیه و آغ‌یاخادا تانیتیم فیلملری چکیله‌جک.
سوسیال مئدیادا یوز مینلرجه تعقیبچیسی اولان کویی، تانیتیم چکیملرینی اوچون سئچیلمه‌سینده‌کی ان اؤنملی سبب سوروملولوق پروژه‌لرینده یئر آلان بیر اۆز اولماسی.
آلیشا کویی ۱۹ میه قدر فتحیه، مارماریس، دالامان و اولا ائلچه‌لرینده تانیتیم چکیملرینه قاتیلاجاق.
